،،،،،، ایاز سید ئے نام ءَ ،،،لچہ،،،،،
آزمان ھرکجابئے گندگ بیت،،
چماں دروازگے مہ بیت دیما،،
ءُ ،دلا پِر مہ بیت گلام چوٹے،،
آزمان ھر کجا بئے گندگ بیت،،
آزمان انت کہ زندگی ریچیت،،
آزمان انت کہ رُژن کنت ھیرات،،
آزمان کہ ھدا ھمودا انت،،
آزمان کہ رُست تورات،،
آزمان کہ زبور ئے بُن جاگہ،،
آزمان کہ ھمودا ٹہت انجیل،،
آزمان کہ قرآن ئے جوھ لبزئے ،
آزمان کہ ھمودا ساھ رُد ات,,
آزمان کہ ھمودا ساھ جوھان ،،
آزمان کہ ھمودا ھرچی نشان،،
آزمان انت کہ سنج ءَ روح بگش ایت ،،،
سنج ئے رنگانی توکا مہر ودی،،
مہرئے رنگانی توکا زندئے بوھ ،،
زندئے بوھ مارگانی چمدار انت،،
مارگ ئے واستہ لوٹیت سبزیں گِین ،،
سبزیں گین سبزچکیں دلاں ھمبراھ،،
چوشکہ ھمراھ سُروزاں سبزیں ساز،،
سبزیں سازانی بُنزھ آزمان انت،،
آزمان پہ ھماہی ءَ چہرئے ،،
کہ پرشتگیں لوگاں بہر کنت ساھگ،،
روچ ئے برانزاں آ تِجاں پُروشیت،،
زندگیانی گوانزگاں چنڈیت،،
درنز دنت آزمانیں لیلوھاں ،،
کنت ناما وتی چو آزمانا،،
آزمان ھر کجا بئے گندگ بیت،،
,,,حبیبہ پیرجان،،،،،